section_heading: Suradnja s Osmose Productionsom (1993. – 1996.)
paragraph_text: U travnju 1994. godine grupa je održala prvi koncert u inozemstvu, na festivalu black metal glazbe u Oslu, nakon čega se pridružila Immortalu na njegovoj turneji "Sons of Northern Darkness" koja je trajala od svibnja do lipnja te godine. Treći album skupine, Opus Nocturne, objavljen je u prosincu 1994. godine. Marduk je u veljači 1995. otišao na europsku turneju "Winter War" kao glavni izvođač. U to je vrijeme prvi put nastupio i na američkom kontinentu, u gradu Mexico Cityju. Göthberg je zatim napustio sastav, prvo kako bi se posvetio skupini Cardinal Sin, a naknadno je osnovao sastav Dimension Zero, u kojem je sudjelovao i Jesper Strömblad, gitarist In Flamesa.